Abatuye muri aka gace bavuga ko ku mugoroba w'ejo hashize babonaga Nzamukosha asa n'urembye, bakaba bahamya ko byatewe no kumara igihe atabasha kubona Mugo nk'uko yari ayimenyereye.
Nzamukosha yari atuye mu Murenge wa Gitega, akaba yapfiriye mu wa Rwezamenyo ho mu Karere ka Nyarugenge, akaba yari afite abana batanu.
Inzego zishinzwe umutekano ngo zari zimaze iminsi mu bikorwa byo kurwanya ibiyobyabwenge muri aka gace ku buryo ababinywa batakibasha kubibona mu buryo buboroheye.
Ibi ngo byazahaje bamwe mu bo byari byaragize imbata nk'uko abaturage bo muri aka gace bakomeza babivuga.
Kugeza ubu polisi yamaze gutwara umurambo wa Nzamukosha, hakaba hategerejwe igisubizo kiva mu isuzuma.
Umunyamabanga Nshingwabikorwa w'agateganyo w'Umurenge wa Rwezamenyo Stella Mbabazi na we yavuze ko uyu mugore yaba yishwe no kubura ikiyobyabwenge cya Mugo yari amenyereye kikaba cyamuzengereje kuko yari anamaze iminsi arwaye."